text: शपथ ग्रहण समारोह में प्रधानमंत्री नरेंद्र मोदी, भाजपा के राष्ट्रीय अध्यक्ष अमित शाह, पूर्व उपप्रधानमंत्री लाल कृष्ण आडवाणी, कई केंद्रीय मंत्री, भाजपा शासित राज्यों के मुख्यमंत्री एवं कई अन्य राज्यों के डिप्टी सी.एम. के भाग लेने की संभावना है। यह समारोह शिमला के ऐतिहासिक रिज मैदान पर होगा, जिसके लिए सभी तैयारियों को अंतिम रूप दिया जा रहा है। यह पहला मौका है जब राज्य के किसी मुख्यमंत्री के शपथ ग्रहण समारोह में देश के प्रधानमंत्री शामिल होंगे। इस समारोह में केंद्रीय मंत्री राजनाथ सिंह, नितिन गडकरी, जगत प्रकाश नड्डा, राधे मोहन सिंह, विदेश मंत्री सुषमा स्वराज, संसदीय मामले मंत्री अनंत कुमार और थावर चंद गहलोत के भाग लेने की संभावना है।